شەفەق نیوز/ عەبدولغەنی ئەسەدی وەرپرس دەزگای
ئاسایش نیشتمانی، ئمڕوو سێشەممە، وت: ئامانج سەردانەگەی ئەرا هەرێم کوردستان ئەرا
فراوانکردن هاوکاری ئەمنی وە هاوبەشییگ گەوارترە.
ئەوەیش لە چەوپێکەفتنەگەی هات وەگەرد ڕێبەر
ئەحمەد وەزیر ناوخۆی هەرێم کوردستان لە شار هەولێر.
ئەسی لە چەوپیکەفتنەگە وت: بایەدە باڵایل
هاوکاری ئەمنی وەرەو گشت پارێزگایل عراق و پارێزگایل هەرێمیش دریژەو بوون.
وتیش؛ هەست گەرمیگ لە ئامادەبوین ئەرا
هاوکاری ئەمنی لەناوبەین دەزگای ئاسایش نیشتمانی و دەزگا ئەمینیەکان لە هەرێم دیمن،
وتیش؛ تەقەلا دەیمن بڕەسیمنە شیوەیگ ئەرا چارەسەرکەردن گرفت چگنەوەی ئاوارەگان.
وەرپرس ئاسایش نیشتمانی وتیش؛ ئیمە ئامادەیمن
دەر هاوکاری وە شیوەیگ فراوانتر واز بکەیمن وەو شیوەگ خزمەت ئاسایش وەگشتی بکەێد و
رەسانن گشتی ئەرا ماوای ئارامی.
ئەسەدی هەمیش وت؛ ئەرکە ئەمنیەگەمان فراوانن
ئەراوە بایەدە هاوکاری هاوبەشانە گورجەو بکەیمن.
